Laurentius Ruiz
Laurentius Ruiz vel Laurentius Manilensis (natus inter 1600-1610 in Binondo, Manilae; mortuus die 29 Septembris anno 1637 Nagasacii) est protomartyr et primus sanctus Philippinarum. Patre Sinico ac matre Philippinica natus et linguam Sinicam et Tagalam didicit. Parentes Ecclesiae Catholicae adhaeserunt. In ecclesia monasterii Dominicanorum Binondensi ministravit et particeps "Confraternitatis sancti rosarii" fuit. Hispani necis false accusato nave Ocinavam fugit. Ibi quod fuit Christianus comprehensus et, cum fidem Christianam deserere noluisset, iussu Shoguni una cum aliis Christianis cruciatus et occisus est.